કોંગ્રેસ ઉપાધ્યક્ષ રાહુલ ગાંધીની દક્ષિણ ગુજરાત નવસર્જન ગુજરાત યાત્રા પૂરી થયા પછી હવે ભાજપ અધ્યક્ષ અમિત શાહની ગુજરાત ગૌરવ યાત્રા શરૂ થઇ રહી છે. તે પૂર્વે આજે સુરતમાં અમિત શાહ શક્તિ કેન્દ્રોના હોદ્દેદારો સાથે તેમજ ભાજપના શહેર હોદ્દેદારો સાથે બેઠક કરી રહ્યા છે. આજથી છ દિવસ માટે પક્ષનો યુવા મોરચો સહિત ભાજપના મંત્રી મંડળના સભ્યો ડોર ટુ ડોર સંપર્કની સાથે જિમ, થિયેટર, ગાર્ડન, સ્ટ્રીટ મીટર, કોફી શોપ, ચાની કીટલી પર ભેગા થતા યુવાનો સાથે મિટિંગ કરીને સરકારનું રિપોર્ટ કાર્ડ આપશે.